*proiect*

**GUVERNUL REPUBLICII MOLDOVA**

**HOTĂRÎRE**

**nr. \_\_\_\_\_\_**

**din \_\_\_\_\_\_\_\_\_\_\_\_\_\_\_\_\_\_\_\_\_\_ 2017**

pentru aprobarea modificărilor şi completărilor ce se operează în

anexa nr.1 la Hotărîrea Guvernului nr. 965 din 17 noiembrie 2014

--------------------------------------------------------

Guvernul **HOTĂRĂŞTE:**

Se aprobă modificările și completările ce se operează în anexa nr.1 la Hotărîrea Guvernului nr. 965 din 17 noiembrie 2014 „Pentru aprobarea Regulamentului privind organizarea şi funcţionarea Sistemului automatizat de supraveghere   
a circulaţiei rutiere „Controlul traficului” (se anexează).

### PRIM-MINISTRU Pavel FILIP

Contrasemnează:

Ministrul afacerilor interne Alexandru JIZDAN

Ministrul finanțelor Octavian ARMAȘU

Aprobate

prin Hotărîrea Guvernului

nr.\_\_\_\_\_din\_\_\_\_\_\_\_\_ 2017

**MODIFICĂRILE ȘI COMPLETĂRILE**

**ce se operează în anexa nr. 1 la Hotărîrea Guvernului**

**nr. 965 din 17 noiembrie 2014**

Anexa nr.1 la Hotărîrea Guvernului nr. 965 din 17 noiembrie 2014 „Pentru aprobarea Regulamentului privind organizarea şi funcţionarea Sistemului automatizat de supraveghere a circulaţiei rutiere „Controlul traficului” (Monitorul Oficial al Republicii Moldova, 2014, nr. 352-357, art. 1043), se modifică și se completează după cum urmează:

**1.** În tot cuprinsul anexei, noțiunea „Direcţia/ei generală/e monitorizare şi control trafic ”, se substituie cu noțiunea „Serviciul tehnologii informaționale al Ministerului Afacerilor Interne”, la cazul gramatical corespunzător.

**2.** La punctul 2:

1) noțiunea „Direcția generală monitorizare și control trafic”, se exclude;

2) noțiunea „operator”, se modifică după cum urmează:

,,*operator* – persoanele autorizate din cadrul Serviciului tehnologii informaţionale al Ministerului Afacerilor Interne sau Inspectoratului General al Poliției cu atribuţii de serviciu privind înregistrarea, prelucrarea şi stocarea informaţiei în Sistem;”

3) în noțiunea „utilizator”, textul ,,(în continuare – Serviciul tehnologii informaţionale; Inspectoratul General al Poliţiei)”, se completează cu textul „Serviciului Protecție și Pază de Stat”, iar cuvintele ,,investigare a încălcărilor” se completează cu cuvintele „ , ordinii publice şi la prevenirea şi curmarea contravenţiilor sau infracţiunilor şi a altor încălcări ale legilor în vigoare”.

4) se completează cu noțiunile de „subregistrator”, ,,furnizor de infrastructură” și ,,Administrator tehnico-tehnologic al Sistemului”, cu următorul cuprins:

,,*subregistrator* – subdiviziunile Inspectoratului General al Poliției cu atribuții de constatare a contravențiilor din domeniul circulației rutiere sau investigare a încălcărilor fixate de Sistem, care au în gestiune unități mobile de supraveghere a circulației rutiere;

*furnizor de infrastructură* – autoritățile publice locale care participă la dezvoltarea sistemului prin crearea posturilor fixe sau unităților mobile de supraveghere a traficului rutier;

*Administrator tehnico-tehnologic al Sistemului* – Întreprinderea de Stat „Centrul de Telecomunicaţii Speciale”, care asigură suportul tehnic necesar pentru gestionarea infrastructurii Sistemului şi care poate participa, în comun cu deținătorul Sistemului, la elaborarea, dezvoltarea, implementarea şi mentenanţa Sistemului. Realizarea atribuţiilor administratorului tehnico-tehnologic se efectuează în baza contractelor încheiate cu posesorul”.

**3.** La punctul 8, alineatul doi se exclude.

**4.** Se completează cu punctele 81 și 82 cu următorul cuprins:

,,81. Registratorul deleagă funcțiile către subregistrator pe baze contractuale, în temeiul acordului exprimat în scris al posesorului Sistemului și a instrucțiunilor de conectare aprobate de către registrator.

82. Furnizorul de infrastructură participă, în baza Caietului de sarcini elaborat de registrator, la dezvoltarea Sistemului prin crearea/dotarea și asigurarea mentenanței posturilor fixe/unităților mobile de supraveghere a traficului rutier transmise registratorului/subregistratorului.

Transmiterea către registrator a posturilor fixe de supraveghere a traficului rutier are loc prin semnarea acordului de colaborare, aprobat de posesorul sistemului.

Transmiterea către subdiviziunea teritorială a Inspectoratului General al Poliției a unităților mobile de supraveghere a traficului rutier, are loc prin semnarea acordului de colaborare, aprobat de posesorul sistemului”.

**5.** Punctul 14 se modifică și va avea următorul cuprins:

„14. Întreprinderea de Stat „Centrul de telecomunicaţii speciale”, în calitate de administrator tehnico-tehnologic al Sistemului, asigură schimbul de informații prin intermediul Sistemului de telecomunicații al autorităților administrației publice, plasarea echipamentului în centrul de date deținut și în nodurile telecomunicaționale ale acestuia, în baza contractelor încheiate cu deținătorul Sistemului şi/sau subregistratorii, furnizorii de infrastructură”.

**6.** Punctul 19 se modifică și va avea următorul cuprins:

„*19. Termenul de păstrare a informației în sistem este de minim 2 luni, în dependență de capacitatea de stocare a echipamentului, după care informația se radiază automat.”*

**7.** La pct. 28, cuvintele „*și subregistratorul*” se substituie prin textul „ , subregistratorul și furnizorul de infrastructură”.

La subpunctul 3) al pct. 28, cuvintele „*cu excepția subregistratorului, ”* și *„gratuit”* se exclud, iar cuvîntul *„informația”* se completează cu cuvîntul *„statistică”.*

**8.** Se completează cu punctul 281 cu următorul cuprins:

„*Furnizorii de infrastructură participă la dezvoltarea sistemului prin proiectarea, ridicarea construcției metalice, dotare cu echipament și mentenanța echipamentului, conform caietului de sarcini și Instrucțiunilor de conectare și exploatare elaborate de deținătorul sistemului.*

*Furnizorii de infrastructură se obligă:*

*a) să respecte prevederile instrucțiunilor prezentate de registrator;*

1. *să asigure certificarea, omologarea și verificarea metrologică a echipamentului;*
2. *să asigure întreținerea și mentenanța echipamentului;*
3. *să asigure compensarea cheltuielilor conform nomenclatorului suportate pentru imprimare, ambalare în plic și remitere a corespondenței legate de gestionarea contravențiilor constatate cu utilizarea sistemelor automatizate de supraveghere a circulației rutiere.”*

**9**. Punctul 30 se completează cu subpunctul 3), cu următorul cuprins:

„3) persoanele autorizate din cadrul subdiviziunilor Ministerului Afacerilor Interne, inclusiv din cadrul Serviciului Protecție și Pază de Stat:

a) să participe la implementarea Sistemului;

b) să prezinte propuneri cu privire la inițierea modificărilor actelor normative care reglementează funcționarea Sistemului;

c) să acceseze și să vizualizeze informația din Sistem;

d) să solicite și să primească de la deținătorul Sistemului ajutor metodologic și practic pe problemele ce țin de funcționarea acestuia;

e) să prezinte propuneri deținătorului Sistemului privind perfecționarea și eficientizarea funcționării acestuia.”

**10.** Lapunctul 31:

1) subpunctul 10) se modifică și va avea următorul cuprins:

„10) să efectueze periodic, în comun cu administratorul tehnico-tehnologic, auditul securităţii Sistemului;

2) subpunctul 11) se exclude;

3) subpunctul 14) se modifică și va avea următorul cuprins:

,,14) să asigure încheierea contractelor cu administratorul tehnico-tehnologic al Sistemului privind organizarea schimbului de informații prin intermediul Sistemului de telecomunicații al autorităților administrației publice și plasarea echipamentelor în centrul de date și în nodurile telecomunicaționale ale acestuia, precum și a contractelor de mentenanță a infrastructurii care aparține posesorului și/sau deținătorului Sistemului”.

**11.** Se completează cu punctele 321 și 322 cu următorul cuprins:

„321. Administratorul tehnico-tehnologic al Sistemului este obligat:

1) în baza contractelor încheiate cu posesorul și/sau deținătorul Sistemului:

a) să asigure funcţionalitatea întregului Sistem, dezvoltarea și mentenanța infrastructurii acestuia;

b) să asigure transportul de date securizat de la posturile şi unităţile de supraveghere amplasate în zonele supuse monitorizării către echipamentele postului central de dirijare al Sistemului;

c) să asigure plasarea echipamentului în centrul de date deținut şi/sau acordarea resurselor de procesare necesare;

d) să asigure implementarea soluțiilor tehnice în cadrul unităţilor mobile de supraveghere, privind aplicarea şi menținerea politicii centralizate de securitate pentru unitățile de procesare a datelor, precum și asigurarea integrităţii logice a componentelor;

e) să întreprindă, în limita competenţelor sale, măsurile organizatorice şi tehnice necesare pentru protecţia datelor stocate cu caracter personal împotriva distrugerii, modificării, blocării, copierii, răspîndirii, precum şi împotriva altor acţiuni ilicite, în procesul transmiterii acestora de la posturile şi unităţile de supraveghere amplasate în zonele supuse monitorizării către echipamentele postului central de dirijare al Sistemului;

f) să efectueze monitorizarea respectării politicii de securitate informaţională în cadrul Sistemului;

g) să efectueze periodic, în comun cu deținătorul, auditul securităţii Sistemului;

h) să execute, o dată la 30 de zile, copiile de siguranţă ale informaţiilor care conţin datele din Sistem şi softurilor folosite pentru prelucrările automatizate ale datelor din Sistem, pe suport material, pus la dispoziţie de către posesor/deţinător, care se păstrează, pe parcursul a 6 luni, în locuri protejate, şi să asigure restaurarea informaţiilor în caz de necesitate;

2) în baza contractelor încheiate cu subregistratorii şi/sau furnizorii de infrastructură a Sistemului:

a) să asigure efectuarea auditului tehnic inițial şi periodic al securității în cadrul posturilor şi unităţilor de supraveghere a circulației rutiere ale subregistratorilor;

b) să asigure transportul de date securizat de la posturile şi unităţile de supraveghere amplasate în zonele supuse monitorizării către echipamentele postului central de dirijare al Sistemului;

c) să asigure plasarea echipamentului în centrul de date deținut şi/sau acordarea resurselor de procesare necesare;

d) să asigure implementarea soluțiilor tehnice în cadrul unităţilor mobile de supraveghere, privind aplicarea şi menținerea politicii de securitate pentru unitățile de procesare a datelor, precum și asigurarea integrităţii logice a componentelor.

322. Administratorul tehnico-tehnologic al Sistemului are dreptul:

1) să participe la proiectarea, crearea, extinderea și implementarea Sistemului, precum şi a posturilor şi a unităţilor de supraveghere a circulației rutiere, de comun acord cu posesorul Sistemului;

2) să asigure, în comun cu deținătorul, implementarea şi respectarea cerinţelor de securitate informaţională de către participanţi, să fixeze cazurile şi tentativele de încălcare a acestora, precum şi să întreprindă măsurile necesare pentru prevenirea şi lichidarea consecinţelor;

3) să iniţieze, în comun cu deținătorul, procedura de suspendare a drepturilor de acces la datele incluse în Sistem, în cazurile de nerespectare a regulilor, standardelor şi normelor general acceptate în domeniul securităţii informaţionale;

4) să stabilească, în comun cu deținătorul, cerinţe faţă de mijloacele tehnice, canalele telecomunicaţionale şi software la locurile automatizate de muncă ale participanţilor;

5) să suspende, prin coordonare cu deținătorul, funcționarea Sistemului în următoarele cazuri:

a) în timpul efectuării lucrărilor profilactice ale complexului de mijloace software şi hardware ale Sistemului;

b) la apariţia circumstanţelor de forţă majoră;

c) la încălcarea cerinţelor de securitate informaţională, dacă aceasta prezintă pericol pentru funcţionarea Sistemului;

d) în cazul deciziei de suspendare a funcționării Sistemului, emisă de autoritatea competentă;

e) în caz de retragere a sistemului din exploatare;

6) să prezinte propuneri cu privire la iniţierea modificărilor actelor care reglementează funcţionarea Sistemului;

7) să prezinte propuneri în modul stabilit de legislaţie privind perfecţionarea şi eficientizarea funcţionării Sistemului.”.

**12.** La pct.39 sintagma „*vizualizare, accesare”,* se exclude.

**13.** Punctul 58 se modifică și va avea următorul conținut *„Operatorul de date cu caracter personal al Sistemului este Serviciul tehnologii informaționale și Inspectoratul General al Poliției ale Ministerului Afacerilor Interne”.*